ZIGA แรงสวนตลาด! จับตาโกยกำไรไตรมาส 4 ทะลัก หนุนปี 63 โตกระฉูด 2 เท่าตัว
ZIGA แรงสวนตลาด! จับตาโกยกำไรไตรมาส 4 ทะลัก หนุนปี 63 โตกระฉูด 2 เท่าตัว
28 ม.ค. 2564

ผู้สื่อข่าวรายงานว่า ราคาหุ้น บริษัท ซิก้า อินโนเวชั่น จำกัด (มหาชน) หรือ ZIGA ณ เวลา 10.07 น. อยู่ที่ระดับ 4.62 บาท บวก 0.18 บาท หรือ 4.05% สูงสุดที่ระดับ 4.68 บาท ต่ำสุดที่ระดับ 4.50 บาท ด้วยมูลค่าการซื้อขาย 56.53 ล้านบาท

ด้านบล.ฟินันเซีย ไซรัส ระบุแนะนำ “ซื้อ” ราคาเป้าหมาย 4.30 บาท คาดกำไรสุทธิไตรมาส 4/63 ลดลง 12% จากไตรมาสก่อน แต่เติบโต 1,121% เทียบกับปีก่อน จากราคาเหล็กโลกเฉลี่ยที่ +7% จากไตรมาสก่อน +36% จากไตรมาสก่อน (เดือน ธ.ค. +15% เทียบกับเดือนก่อน) และค่าเงินบาทแข็ง ทำให้กำไรปี 2563 คาดเพิ่มขึ้น 227% จากปีก่อน
ส่วนแนวโน้มกำไรปี 2564-65 คาดเติบโต 26% จากปีก่อน และเติบโต 9% จากปีก่อน ตามลำดับ จากราคาเหล็กโลกที่ยังเป็นขาขึ้นเพราะ Supply Shortage และสามารถส่งผ่านต้นทุนไปยังราคาขาย ราคาหุ้นปัจจุบันมี PE เพียง 11.5 เท่า